CELEX: 52022PC0025
Language: ro
Date: 2022-01-26
Title: Propunere de DECIZIE A PARLAMENTULUI EUROPEAN ȘI A CONSILIULUI privind mobilizarea Fondului european de ajustare la globalizare pentru lucrătorii disponibilizați (FEG/2022/000 TA 2022 - Asistență tehnică la inițiativa Comisiei)

COMISIA EUROPEANĂ
            Bruxelles, 26.1.2022
            COM(2022) 25 final
            2022/0015(BUD)
            
            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului european de ajustare la globalizare pentru lucrătorii disponibilizați (FEG/2022/000 TA 2022 - Asistență tehnică la inițiativa Comisiei)
            
               
         
         
            
               EXPUNERE DE MOTIVE
            
            
               Normele aplicabile contribuțiilor financiare din Fondul european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  1
                (denumit în continuare „Regulamentul privind FEG”).
            
            
               REZUMATUL CERERII
            
            
               
                  Date principale:
               
               
                  Numărul de referință FEG:
                        FEG/2022/000
               
               
                  Comisia Europeană
                        Asistența tehnică
               
               
                  Cheltuieli administrative: buget în EUR
                        290 000
               
               
                  % cheltuieli administrative (plafon: 0,5 %)
                        0,14 %
               
            
            
            
               În conformitate cu articolul 11 alineatul (1) din Regulamentul privind FEG, un maxim de 0,5 % din cuantumul anual maxim al FEG se poate aloca anual pentru asistență tehnică la inițiativa Comisiei.
            
            
            
               Asistența tehnică care va fi finanțată și defalcarea costurilor estimative aferente
            
            
               1.Pandemia de COVID-19 nu numai că a perturbat intervențiile în cazurile FEG, ci a creat și incertitudine în ceea ce privește operațiunile generale, în special cu privire la evenimentele care ar necesita prezență fizică. Astfel, în 2021, Comisia nu a solicitat sprijin pentru asistență tehnică. Propunerea pentru 2022 este adaptată la situația actuală.
            
            
               2.Contribuția se va folosi pentru a acoperi cheltuielile prevăzute la articolul 11 alineatele (1) și (4) și la articolul 12 alineatele (2), (3) și (4) din Regulamentul privind FEG, conform modalităților expuse în continuare. Aceasta va fi gestionată de Comisia Europeană în cadrul gestiunii directe.
            
            
            
                     
                        Descriere
                     
                  
                  
                     
                        Total cheltuieli 
                        (în EUR)
                     
                  
               
                     
                        Cheltuieli administrative
                     
                  
                  
                     
                        190 000
                     
                  
               
                     
                        Cheltuieli tehnice
                     
                  
                  
                     
                        100 000
                     
                  
               
                     
                        Total cheltuieli estimate
                     
                  
                  
                     
                        290 000
                     
                  
               
            
               3.Cheltuieli administrative:
            
            
               ·Grupul de experți al persoanelor de contact ale FEG, format din doi membri din fiecare stat membru, își va organiza reuniunile periodice (în prima și a doua jumătate a anului 2022 și în prima jumătate a anului 2023). Din cauza pandemiei, reuniunea din 2021 a fost în întregime virtuală. Conform planificării actuale, în 2022 este probabil ca reuniunile cu prezență fizică să fie reluate.
            
         
         
            
               ·Pentru a promova colaborarea în rețea între statele membre, Comisia va organiza un seminar cu participarea organismelor de punere în aplicare a FEG și a partenerilor sociali. Seminarul va fi programat în ziua care precedă o reuniune a grupului de experți în 2022. Reuniunea va avea loc probabil cu prezență fizică.
            
            
               ·Activități de informare: Prezența online a FEG
                  2
               , creată de Comisie în spațiul dedicat ocupării forței de muncă, afacerilor sociale și incluziunii și pe care o administrează în conformitate cu articolul 12 alineatul (2) din Regulamentul privind FEG, va fi actualizată și extinsă cu regularitate, fiecare element nou fiind tradus în toate limbile UE. Va crește promovarea FEG și va fi încurajată vizibilitatea sa. Diversele publicații și activități audiovizuale ale Comisiei vor furniza informații privind FEG, astfel cum se prevede la articolul 11 alineatul (1) din Regulamentul privind FEG. 
            
            
            
               4.Cheltuieli tehnice:
            
            
               ·Întreținerea și actualizarea unui sistem de schimb electronic de date. Comisia își continuă activitatea în ceea ce privește procedurile standardizate pentru cererile de mobilizare a FEG și pentru gestionarea FEG, utilizând funcționalitățile Sistemului comun de gestionare partajată a fondurilor (SFC). Acest lucru permite simplificarea cererilor în temeiul Regulamentului privind FEG, accelerarea examinării lor și facilitarea extragerii de rapoarte pentru diferite necesități. Interfața SFC facilitează, de asemenea, operațiunile financiare ale FEG. Ele includ în special:
            
            
               –Întreținerea aplicației SFC 2014-2020 și continuarea dezvoltării necesare pentru închiderea cazurilor.
            
            
               –Dezvoltarea în continuare a interfeței FEG 2021-2027 în SFC, în special noi funcționalități și ajustări pentru alinierea SFC la cerințele Regulamentului FEG pentru 2021-2027.
            
            
               ·Monitorizarea și colectarea datelor: Comisia va colecta date privind cererile primite, finanțate și închise, precum și privind măsurile propuse și puse în aplicare. Aceste date vor fi puse la dispoziție pe site-ul internet și vor fi compilate într-o formă corespunzătoare pentru rapoartele bienale viitoare.
            
            
            
               Finanțarea
            
            
               5.Bugetul anual maxim disponibil pentru FEG în 2022 este de 186 de milioane EUR la prețurile din 2018 (201 332 382 EUR la prețurile din 2022), astfel cum se prevede la articolul 8 din Regulamentul (UE, Euratom) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027
                  3
               .
            
            
               6.Articolul 11 alineatul (1) din Regulamentul privind FEG prevede că, la inițiativa Comisiei, un procent de 0,5 % din această sumă se poate aloca pentru asistență tehnică. În prezent, întreaga sumă pentru 2022 rămâne disponibilă, Suma propusă corespunde unui procent de 0,14 % din bugetul anual maxim disponibil pentru FEG în 2022.
            
            
               7.Decizia propusă privind mobilizarea FEG va fi adoptată împreună de Parlamentul European și de Consiliu, în conformitate cu punctul 9 din Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii
                  4
               .
            
            
            
               Acte conexe
            
            
               8.Concomitent cu prezentarea prezentei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer al sumei de 290 000 EUR către linia bugetară corespunzătoare.
            
            
            
               Sursa creditelor de plată
            
            
               9.Creditele din linia bugetară a FEG se vor utiliza pentru a finanța suma de 290 000 EUR necesară pentru asistență tehnică.
            
            
               2022/0015 (BUD)
            
         
         
            
               Propunere de
            
            
               DECIZIE A PARLAMENTULUI EUROPEAN ȘI A CONSILIULUI
            
            
               privind mobilizarea Fondului european de ajustare la globalizare pentru lucrătorii disponibilizați (FEG/2022/000 TA 2022 - Asistență tehnică la inițiativa Comisiei)
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  5
               , în special articolul 15 alineatul (1),
            
            
               având în vedere Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii
                  6
               , în special punctul 9,
            
            
               având în vedere propunerea Comisiei Europene,
            
            
               întrucât:
            
            
               (1)Fondul european de ajustare la globalizare pentru lucrătorii disponibilizați (FEG) urmărește să dea dovadă de solidaritate și să promoveze locuri de muncă decente și durabile în Uniune, oferind sprijin lucrătorilor disponibilizați și persoanelor care desfășoară o activitate independentă a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și durabile. 
            
            
               (2)FEG nu trebuie să depășească un cuantum anual maxim de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului
                  7
               .
            
            
               (3)Regulamentul (UE) 2021/691 prevede că, la inițiativa Comisiei, un maxim de 0,5 % din cuantumul anual maxim al FEG se poate utiliza în fiecare an pentru asistența tehnică.
            
            
               (4)În consecință, FEG ar trebui mobilizat pentru a pune la dispoziție suma de 290 000 EUR pentru asistență tehnică la inițiativa Comisiei.
            
            
               (5)Pentru a se reduce la minimum perioada necesară pentru mobilizarea FEG, prezenta decizie ar trebui să se aplice de la data adoptării,
            
            
               ADOPTĂ PREZENTA DECIZIE: 
            
            
               Articolul 1
            
            
               În cadrul bugetului general al Uniunii pentru exercițiul financiar 2022, se mobilizează Fondul european de ajustare la globalizare pentru lucrătorii disponibilizați pentru a se furniza suma de 290 000 EUR, sub formă de credite de angajament și credite de plată.
            
            
               Articolul 2
            
            
               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării].
                  8*
            
            
               Adoptată la Bruxelles,
            
         
         
            
               
                  Pentru Parlamentul European
                        Pentru Consiliu
               
               
                  Președintele
                        Președintele 
                  
            
         
         
            
                  
                     (1)
                  
                        JO L 153, 3.5.2021, p. 48.
               
               
                  
                     (2)
                  
                        
                  https://ec.europa.eu/social/main.jsp?catId=326&langId=ro
                   
               
               
                  
                     (3)
                  
                        JO L 433, 22.12.2020, p. I/15.
               
               
                  
                     (4)
                  
                        JO L 433, 22.12.2020, p. I/29.
               
               
                  
                     (5)
                  
                        JO L 153, 3.5.2021, p. 48.
               
               
                  
                     (6)
                  
                        JO L 433, 22.12.2020, p. I/29.
               
               
                  
                     (7)
                  
                        Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433, 22.12.2020, p. I/15).
               
               
                  
                     (8)
                  * 
                        Data urmează a fi introdusă de către Parlament înainte de publicarea în JO.